Diari Oficial de la Generalitat Valenciana


Sumari del DOGV 3060, del 20-08-1997 (1997/9079)

RESOLUCIÓ del 3 de juliol de 1997, del Rectorat de la Universitat de València, per la qual es convoquen els cursos d'adaptació del règim jurídic de determinat tipus de personal laboral fix a la naturalesa dels seus llocs de treball.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3060

Data del DOGV
:   20-08-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9079


Data del document
:   03-07-1997

Organisme emissor
:   Universitat de València

Tipus de document
:   Resolució

Correcció d'errades

Anàlisi jurídica

RESOLUCIÓ del 3 de juliol de 1997, del Rectorat de la Universitat de València, per la qual es convoquen els cursos d'adaptació del règim jurídic de determinat tipus de personal laboral fix a la naturalesa dels seus llocs de treball .  
El Rectorat de la Universitat de València, fent ús de les competències que li confereix la legislació vigent, d'acord amb el pacte per a adaptar el règim jurídic del personal de les universitats públiques valencianes a la naturalesa dels llocs de treball que ocupa (que va ser signat per les centrals sindicals FETE-UGT, FE-CCOO-PV i Sindicat de la Funció Pública de CGT-PV per l'aplicació de la disposició transitòria primera del text refós de la Llei de la Funció Pública Valenciana), va dictar una resolució el dia 27 de febrer de 1997 (DOGV del 13 de març de 1997) en la qual s'establien les normes reguladores d'aquest procés d'adaptació.  
Per tot això, conformement amb allò que disposa aquella resolució, i d'acord amb les atribucions que em confereix la Llei d'autonomia universitària i els Estatuts d'aquesta Universitat, resolc:   
Convocar cursos selectius per a adaptar el règim jurídic del personal laboral fix de la Universitat de València a la naturalesa funcionarial dels llocs de treball que ocupa, d'acord amb les següents   
Bases de la convocatòria   
1. Objecte de la convocatòria  
Aquesta convocatòria té l'objecte d'adaptar la naturalesa jurídica del personal laboral fix de la Universitat de València al que es refereix la base 2 d'aquesta convocatòria, a la naturalesa administrativa dels llocs de treball que ocupa, a través dels processos previstos en la resolució de 27 de febrer de 1997 del Rectorat d'aquesta Universitat.   
2. Condicions dels aspirants  
2.1. Per ser admès en els processos d'adaptació objecte d'aquesta convocatòria caldrà acomplir les següents condicions:   
a) Ser contractat laboral fix dels grups A o B de la Universitat de València.   
b) Trobar-se en una de les següents situacions administratives:   
a') Ocupar amb contracte laboral fix un lloc de treball d'administració especial dels grups A o B en la Relació de llocs de treball d'aquesta Universitat.  
b') Trobar-se en qualsevol tipus d'excedència de les previstes en el Conveni col·lectiu d'universitats públiques de la Comunitat Valenciana, sempre que l'últim lloc de treball que haguessen ocupat estigués classificat com administració especial o se li hagués correspost en l'actualitat d'acord amb l'article 16 del text refós de la Llei de la Funció Pública Valenciana.  
c') Ocupar provisionalment, per cessament o reingrés des d'una situació d'excedència, un lloc de treball dels grups A o B classificats com administració especial en la Relació de llocs de treball de la Universitat.   
2.2. Per adscriure el personal inclòs en l'àmbit d'aplicació d'aquesta convocatòria als cursos selectius que siguen procedents, s'estableixen els següents nivells:   
Nivell I. (Punt primer de la Resolució de 13 de març de 1997)   
Personal laboral fix dels grups A o B que ocupen llocs de treball classificats com administració especial en la Relació de llocs de treball sempre que hagen accedit a la Universitat a partir de l'1 de gener de 1990 (inclosa aquesta data) a través de proves selectives de lliure accés desenvolupades segons allò que hagués disposat el conveni col·lectiu vigent en aquell moment, o que hagen accedit després de l'1 de gener de 1988 mitjançant proves selectives d'accés lliure que haguessen requerit acreditar coneixements generals d'administració pública així com els específics del lloc de treball.   
Nivell II. (Punt segon de la Resolució del 13 de març 1997)   
Personal laboral fix dels grups A o B que tinga aquesta condició per haver realitzat proves selectives distintes de les indicades en l'apartat b) del punt primer abans d'entrar en vigor el I Conveni col·lectiu de les universitats públiques valencianes o després d'aquesta data pel sistema de promoció interna i que ocupe llocs de treball classificats com administració especial en la Relació de llocs de treball.   
Nivell III. (Punt tercer de la Resolució del 13 de març de 1997).  
   
Personal laboral fix dels grups A o B que ocupe llocs de treball classificats com administració especial i que haja adquirit aquesta condició en qualsevol data sense haver aprovat cap examen convocat amb aquest objecte específic.  
2.3. El personal dels grups A o B que es trobe en qualsevol tipus d'excedència haurà d'acollir-se, pel que fa a aquesta convocatòria, al nivell determinat per a l'últim lloc de treball que hagués ocupat abans de començar l'excedència i segons les condicions d'accés al lloc de treball en qüestió.   
3. Presentació de sol·licituds i admissió d'aspirants   
3.1. Qui desitge participar en el procés d'adaptació objecte d'aquesta convocatòria ha de fer-ho constar en una sol·licitud, segons el model adjunt en l'annex I d'aquesta resolució. En la sol·licitud cal indicar el seu nivell entre els indicats en la base 2.2.  
3.2. La sol·licitud es dirigirà al Sr. rector de la Universitat de València. Es presentarà al Registre d'Entrada de la Gerència de la Universitat o en la forma prevista en l'article 38 de la Llei de Règim Jurídic de les Administracions Públiques i del Procediment Administratiu Comú, en el termini de 20 dies comptats a partir del dia 15 de setembre de 1997.  
3.3. Després d'acabar el termini de presentació de sol·licituds es publicarà una llista provisional d'admesos i exclosos dels processos d'adaptació, amb l'especificació, en el segon cas, dels motius de l'exclusió i amb les adscripcions dels admesos al nivell que els corresponga d'acord amb la base 2.2.  
3.4. Després de publicar la llista a què es refereix el paràgraf anterior i en el termini de 10 dies comptats a partir del següent al de la publicació de la llista, els aspirants podran presentar les al·legacions que consideren oportunes i corregir els errors que pogués haver-hi en la documentació corresponent, d'acord amb allò que preveu l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú.  
3.5. Transcorregut aquest termini, corregits els errors i ateses les reclamacions, es dictarà una resolució amb la llista definitiva d'admesos, la qual es farà pública.   
3.6. El Servei de Formació Permanent de la Universitat de València determinarà i farà públic el calendari dels cursos previstos en aquesta convocatòria així com el lloc on s'impartiran. Així mateix designarà, d'acord amb la Gerència de la Universitat, el professorat que haurà d'impartir-los.   
4. Desenvolupament dels processos d'adaptació   
4.1. Durada dels cursos. Conformement amb allò que estableix la resolució de 13 de març de 1997, la durada dels cursos per a cadascun de los grups i nivells indicats en la base 2.2. d'aquesta convocatòria, és la que s'indica a continuació:   
Grups de titulació  
 A B  
Nivell I 50 hores 30 hores   
Nivell II 150 hores 90 hores   
Nivell III 200 hores 120 hores   
4.2. Assistència als cursos. Per a l'adaptació a la condició de funcionari de carrera de la Universitat de València a través del procediment establert en aquesta convocatòria, a més de superar les corresponents proves d'avaluació, serà requisit indispensable assistir com a mínim a un 85% de la durada total del curs selectiu al qual s'estiga adscrit, sense perjudici d'allò que disposa el punt 12 de la Resolució de 13 de març de 1997, per als casos de malaltia, els quals caldrà acreditar degudament.   
4.3 Avaluació continuada. La Comissió Avaluadora dels cursos objecte d'aquesta convocatòria realitzarà una avaluació continuada del personal adscrit a aquests.  
Prova final. Després que acaben els cursos selectius es realitzarà una prova final sobre els continguts de les matèries impartides, que es detallen en l'annex II d'aquesta convocatòria.   
4.5. Qualificació de les proves   
4.5.1. La Comissió Qualificadora valorarà de 0 a 10 punts tant l'avaluació continuada com la prova final del curs selectiu.  
4.5.2. Per a la superació final del procés selectiu i, per tant, per adquirir la condició de funcionari de carrera caldrà obtenir la qualificació d'apte.   
La qualificació d'apte s'obtindrà quan s'aconseguesca una puntuació igual o superior a 10 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.   
4.5.3. Independentment de la puntuació obtinguda en l'avaluació continuada, la presentació a la prova final del curs selectiu és requisit indispensable per superar el procés d'adaptació.   
5. Publicitat de la llista d'aprovats   
5.1. Finalitzats els cursos selectius, la Comissió Qualificadora farà públic als taulers d'anuncis de la Gerència de la Universitat la llista del personal que haurà participat en les proves, en la qual s'indicarà la qualificació d'apte o no apte. Aquesta serà la llista d'aspirants que hauran superat el procés objecte d'aquesta convocatòria.   
5.2. La Comissió Avaluadora elevarà al Sr. rector la llista d'aspirants que hauran superat el procés d'adaptació per tal que es publique.  
6. Comissió qualificadora i professorat dels cursos.   
6.1. Els membres de les comissions qualificadores dels processos d'adaptació, que realitzaran l'avaluació contínua dels cursos selectius i qualificaran les proves finals, es nomenaran per resolució del Sr. rector.   
6.2. Per a comunicacions i incidències derivades d'aquesta convocatòria, la Comissió Qualificadora tindrà la seu a la Gerència de la Universitat de València, al carrer de l'Antiga Senda de Senent, 11, 4a (València).   
6.3. El règim jurídic de funcionament de les comissions qualificadores serà l'establert en la Llei 30/1992, de Règim Jurídic de les Administracions Públiques i del Procediment Administratiu Comú, per al funcionament d'òrgans col·legiats, els membres dels quals hauran d'abstenir-se de participar-hi i els interessats els podran recusar quan estiguen en alguna de les circumstàncies previstes en els articles 28 i 29 de l'esmentada llei.   
6.4. Els cursos objecte d'aquesta convocatòria seran impartits pel personal que presta serveis en la Universitat amb capacitació suficient. El Servei de Formació Permanent juntament amb la Gerència podrà estimar, en funció de la seua especificitat, parts dels temaris que hagen de ser impartides per personal que no siga de la institució.   
6.5. La Universitat de València prendrà les mesures necessàries per garantir als representants sindicals la informació sobre el desenvolupament dels processos i sobre les actuacions de les comissions qualificadores.  
7. Comissió d'Admissió en els processos  
Per a la transparència i la correcció en l'adscripció i l'admissió del personal afectat per aquesta convocatòria en els nivells que preveu, es constitueix una Comissió d'Admissió que estarà integrada per la institució i els sindicats amb representació.   
El vicerector d'Organització Administrativa presidirà aquesta comissió, que estarà composta pels següents membres per part de la institució:   
- El gerent  
- La vicegerenta de la Universitat de València   
- El cap del Servei de l'Assessoria Jurídica de la Universitat de València   
- La cap del Servei de Personal d'Administració i Serveis (PAS) de la Universitat de València   
Per la part sindical:   
Un representant de cadascuna de les centrals sindicals signants del pacte de funcionarització o que s'hi van adherir.   
8. Recursos   
Aquesta convocatòria, les bases i tots aquells actes administratius que es deriven d'aquesta i de les actuacions de la Comissió Avaluadora, es podran impugnar en la forma establerta per la llei 30/1992, de 26 de novembre, de Règim Jurídic de les administracions públiques i del procediment administratiu comú.   
València 3 de juliol de 1997.- El vicerector d'Organització Administrativa: Lluís Guia i Marín.  
Annex II  
Grup A   
Curs de 50 hores  
Bloc 1 = 35 hores   
Gestió de qualitat dels serveis públics   
Bloc 2 = 15 hores   
- La Constitució Espanyola de 1978   
- La funció pública. Normativa estatal i autonòmica  
- La Universitat de València. Estatuts.   
Curs de 150 hores   
Bloc 1 = 35 hores   
- Gestió de qualitat dels serveis públics  
Bloc 2= 15 Hores   
Legalitat bàsica  
- La Constitució espanyola de 1978   
- La funció pública. Normativa estatal i autonòmica   
- La Universitat de València. Estatuts   
Bloc 3 = 100 hores   
- Legalitat i gestió dels serveis públics   
- Dret Administratiu   
- Organització de l'Estat i de les comunitats autònomes   
- Dret del Treball  
- Gestió de personal funcionari i laboral.  
- Gestió econòmica i financera.  
- Control de la gestió.  
Curs de 200 hores   
Bloc 1 = 35 hores   
Gestió de qualitat dels serveis públics   
Bloc 2= 15 hores   
Legalitat bàsica   
- La Constitució espanyola de 1978.  
- La funció pública. Normativa estatal i autonòmica.  
- La Universitat de València. Estatuts.  
Bloc 3 = 100 hores   
Legalitat i gestió dels serveis públics   
- Dret Administratiu   
- Organització de l'Estat i de les comunitats autònomes   
- Dret del Treball  
- Gestió de personal funcionari i laboral   
- Gestió econòmica i financera   
- Control de la gestió  
Bloc 4 = 50 hores   
Instruments que regulen l'actuació de la universitat en cadascuna de les següents àrees:   
- Informàtica   
- Laboratoris  
- Informació  
- Normalització Lingüística   
- Investigació  
- Biblioteques  
- Planificació   
- Tècnica i de Manteniment   
- Sanitària   
- Esportiva   
- Jardineria  
- Cultural  
- Publicacions   
- Hostalatge i restauració  
- Magatzem   
- Serveis  
Cada participant haurà d'optar per l'àrea en la qual s'inscriu el seu lloc de treball.   
Grup B   
Curs de 30 hores  
Bloc 1= 15 hores   
Legalitat bàsica  
- La Constitució espanyola de 1978  
- La funció pública. Normativa estatal i autonòmica   
- La Universitat de València. Estatuts   
Bloc 2= 15 hores   
Legalitat i gestió dels serveis públics  
- Dret Administratiu. Organització de l'Estat i de les comunitats autònomes   
- Gestió econòmica i financera  
- Control de la gestió  
Curs de 90 hores   
Bloc 1 = 15 hores   
Legalitat bàsica   
- La Constitució espanyola de 1978   
- La funció pública. Normativa estatal i autonòmica   
- La Universitat de València. Estatuts   
Bloc 2 = 75 hores   
Legalitat i gestió dels serveis públics   
- Dret Administratiu   
- Organització de l'Estat i de les comunitats autònomes   
- Dret del Treball   
- Gestió de personal funcionari i laboral   
- Gestió econòmica i financera   
- Control de la gestió   
Curs de 120 hores   
Bloc 1 = 15 hores   
Legalitat bàsica  
- La Constitució espanyola de 1978   
- La funció pública. Normativa estatal i autonòmica   
- La Universitat de València. Estatuts   
Bloc 2= 75 hores   
Legalitat i gestió dels serveis públics   
- Dret Administratiu   
- Organització de l'Estat i de les comunitats autònomes   
- Dret del Treball   
- Gestió de personal funcionari i laboral   
- Gestió econòmica i financera   
- Control de la gestió  
Bloc 3 = 30 hores   
Instruments que regulen l'actuació de la universitat en cadascuna de les següents àrees:   
- Informàtica   
- Laboratoris   
- Informació   
- Normalització Lingüística   
- Investigació   
- Biblioteques  
- Planificació  
- Tècnica i de manteniment  
- Sanitària   
- Esportiva  
- Jardineria   
- Cultural   
- Publicacions   
- Hostalatge i restauració  
- Magatzem   
- Serveis   
Cada participant haurà d'optar per l'àrea en la qual s'inscriu el seu lloc de treball.